CELEX: 32021R1962
Language: bg
Date: 2021-08-12 00:00:00
Title: Делегиран регламент (ЕС) 2021/1962 на Комисията от 12 август 2021 година за поправка на приложение VI към Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси (текст от значение за ЕИП)

12.11.2021   
               
               
                  BG
               
               
                  Официален вестник на Европейския съюз
               
               
                  L 400/16
               
            
         ДЕЛЕГИРАН РЕГЛАМЕНТ (ЕС) 2021/1962 НА КОМИСИЯТА
         от 12 август 2021 година
         за поправка на приложение VI към Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (1), и по-специално член 37, параграф 5 от него,
         като има предвид, че:
         
                     (1)
                  
                  
                     При проверки бяха установени грешки в приложение VI към Регламент (ЕО) № 1272/2008. С Делегиран регламент (ЕС) 2020/217 на Комисията (2), с който е изменено посоченото приложение, в таблица 3 от част 3 от него са добавени няколко вещества. Вписванията за веществата пентакалиев 2,2′,2′′,2′′′,2′′′′-(етан-1,2-диилнитрило)пентаацетат, N-карбоксиметилиминобис(етиленнитрило)тетра(оцетна киселина) и пентанатриев (карбоксилатометил)иминобис(етиленнитрило)тетраацетат съдържат грешки по отношение на сигналната дума. Тези вещества са класифицирани, inter alia, като специфично токсични за определени органи вещества при повтаряща се експозиция (категория 2), поради което следва да бъдат етикетирани, като се използва сигналната дума „Внимание“, съответстваща на кода на сигнална дума „Wng“, съгласно таблица 3.9.5 от част 3 от приложение I към Регламент (ЕО) № 1272/2008. С Делегиран регламент (ЕС) 2020/217 обаче по погрешка за тези вещества е въведен кодът на сигнална дума „Dgr“ (съкращение от „Опасно“). Посочените грешки следва да бъдат поправени.
                  
               
                     (2)
                  
                  
                     Регламент (ЕО) № 1272/2008 следва съответно да бъде поправен.
                  
               
                     (3)
                  
                  
                     Тъй като разпоредбите на Делегиран регламент (ЕС) 2020/217, в които се съдържа грешката, се прилагат от 1 октомври 2021 г., поправката следва също да се прилага от тази дата.
                  
               
                     (4)
                  
                  
                     Аналогично, за да бъдат отразени разпоредбите на Делегиран регламент (ЕС) 2020/217, на доставчиците следва да бъде разрешено на доброволна основа да прилагат поправките, въведени с настоящия регламент, към вещества и смеси преди датата на прилагането му.
                  
               
                     (5)
                  
                  
                     С цел да се избегнат ненужни разходи от доставчиците не следва да се изисква да променят етикетите и опаковките на вещества и смеси, които са пуснати на пазара преди влизането в сила на настоящия регламент в съответствие с Регламент (ЕО) № 1272/2008. Тъй като погрешният код на сигнална дума съответства на по-сериозен клас на опасност, запазването на съответната сигнална дума върху етикета не намалява нивото на защита на здравето на човека,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Кодът на сигнална дума „Dgr“ в седма колона „Кодове на пиктограмата(ите) и сигналната(ите) дума(и)“ от таблица 3 в част 3 от приложение VI към Регламент (ЕО) № 1272/2008 по отношение на вписванията за пентакалиев 2,2′,2′′,2′′′,2′′′′-(етан-1,2-диилнитрило)пентаацетат, N-карбоксиметилиминобис(етиленнитрило)тетра(оцетна киселина) и пентанатриев (карбоксилатометил)иминобис(етиленнитрило)тетраацетат се заменя с кода на сигнална дума „Wng“.
         
         
            Член 2
            От доставчиците не се изисква да променят в съответствие с член 1 етикетите и опаковките на веществата или смесите, които ги съдържат и са пуснати на пазара в съответствие с Регламент (ЕО) № 1272/2008 преди 15 ноември 2021 г.
         
         
            Член 3
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага от 1 октомври 2021 г.
            Чрез дерогация от втора алинея от настоящия член веществата, посочени в член 1 от настоящия регламент, и вещества и смесите, които ги съдържат, могат преди 1 октомври 2021 г. да бъдат класифицирани, етикетирани и опаковани в съответствие с Регламент (ЕО) № 1272/2008, поправен с настоящия регламент.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 353, 31.12.2008 г., стр. 1.
         
            (2)  Делегиран регламент (ЕС) 2020/217 на Комисията от 4 октомври 2019 г. за изменение, с цел адаптиране към научно-техническия прогрес, на Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси и за поправка на посочения регламент (ОВ L 44, 18.2.2020 г., стр. 1).